English: Minister, I'd like to thank you very much for bringing forward this statement, and actually I want to pick up on one of the comments you made in here above all else probably: 'More people are living longer. This is one of our society's greatest achievements, and a cause for celebration'. I'm so glad to hear those words, because so very often we talk in a pejorative way about older people - they're talked about bedblocking and that the costs and the worries of the NHS are because of the longevity in our lives. And I for one celebrate the fact that we all might live longer - I most certainly hope that I do - and I'm very glad to see that you recognise that that is a cause for celebration. The vision you put before us tells us, to be frank, no new news, but then again neither did the parliamentary review. What it has done is - we all know a lot of this stuff, but it's structured it, made it in a way that we can digest it, and, hopefully, implement it. Now, I'm sure that you will agree with me that the biggest risk to delivering substantive change rests in leadership and behaviour. Do you believe that you have enough people of the right calibre and experience to lead a transformative process - and at pace, because this is vital? We know this, the Welsh Government know it, the NHS know it, and yet we've not been able to do it so far and we need to make these changes. A strong national board taking once-for-Wales decisions is very vital. However, which organisation do you see will become responsible for the external scrutiny of that board? I think this is vital, because it was raised with me and by me during the parliamentary review discussions. And, whilst I note that the director general led the scrutiny for the development of this plan, going forward, it is him and his national team who must be tasked with ensuring that it happens. I would like to know how you're going to ensure that you keep his feet to the fire to make sure that this happens at the pace that you describe that we need. There have been many policy documents and attempted starts in the journey of both transformation and integration through health and social services. Again, the parliamentary review identified that Wales is heavy and good on a lot of policy, but light on delivery. I still don't see in this vision that it clearly identifies the how - how we are going to do it, how we're going to make this change. There are lots of boards, lots of local, regional and national, but, the front line change that we need, how will you ensure that there is no false start this time? If it's going to go wrong, it will go wrong at the beginning. So, you must lead well from the beginning and constantly assess the risks and the process. Can you perhaps tell us how you might do that across the three years before the formal review? The vision is quite light on workforce issues: how we develop our workforce from carer to consultant, how we value them, how we train them, and how we give them parity of esteem. The vision mentions in passing Health Education and Improvement Wales, but can you give us more detail, given that staff and the re-energising and the respect, evaluation and involvement of staff were such a key part of the parliamentary review? I don't think it comes across well in the vision at present and perhaps you can flesh that out a little bit more. There is so much to talk about, acting Deputy Presiding Officer, and I'm sure I'm running out of time, but given that so many GPs and community hubs have closed in the past, how do we start that up? There are no tangible targets or commitment. I think I'd like to end on two points. One is that I'm sure we're going to discuss this more and I would ask if you would commit today to bringing forward a debate in Government time so that we might have the chance to flesh out this vision. And, secondly, could you just make a comment on the £100 million for the transformation fund? Extremely welcome, but it is described as time-limited funding, it is targeted towards rapid development and implementation - it does seem to mirror, to an extent, the aims of the integrated care fund. So, therefore, will health authorities or local authorities who are not leading on innovation in the end miss out and suffer further disadvantage, or will you be able to use that £100 million of transformation to bring a parity of delivery and service change across all the health boards, from the strong ones to the very weak ones? Thank you.
Welsh: Gweinidog, hoffwn ddiolch yn fawr iawn ichi am gyflwyno'r datganiad hwn, ac a dweud y gwir hoffwn sôn am un o'r sylwadau a wnaethoch chi yma yn anad dim mae'n debyg, sef bod 'mwy o bobl yn byw'n hirach. Mae hyn yn un o gyflawniadau mwyaf ein cymdeithas, ac yn achos dathlu'. Rwyf mor falch o glywed y geiriau hynny, oherwydd yn aml iawn rydym ni'n sôn mewn ffordd ddifrïol am bobl hŷn - sôn amdanyn nhw'n blocio gwelyau, ac mai hirhoedledd yn ein bywydau sy'n achosi costau a phryderon y GIG. Ac rwyf fi, o leiaf, yn dathlu'r ffaith y gallai pob un ohonom ni fyw yn hirach - yn sicr rwy'n gobeithio gwneud hynny - ac rwy'n falch iawn o weld eich bod yn cydnabod bod hynny'n achos dathlu. Dydy'r weledigaeth rydych chi wedi'i rhoi ger ein bron ddim, i fod yn onest, yn rhoi dim newyddion newydd inni, ond eto ni wnaeth yr arolwg seneddol chwaith. Yr hyn mae wedi ei wneud yw - rydym ni i gyd yn gwybod llawer o'r pethau hyn, ond mae wedi ei strwythuro, ei wneud mewn ffordd y gallwn ni ei dreulio, a, gobeithio, ei roi ar waith. Nawr, rwy'n siŵr eich bod yn cytuno â mi mai'r risg mwyaf i gyflawni newid sylweddol yw arweinyddiaeth ac ymddygiad. A ydych chi'n credu bod gennych chi ddigon o bobl o'r safon a'r profiad priodol i arwain proses drawsnewidiol - ac i wneud hynny'n gyflym, oherwydd mae hyn yn hanfodol? Rydyn ni'n gwybod hyn, mae Llywodraeth Cymru yn gwybod hyn, mae'r GIG yn gwybod hyn, ac eto dydym ni ddim wedi gallu ei wneud hyd yn hyn ac mae angen inni wneud y newidiadau hyn. Mae bwrdd cenedlaethol cryf i wneud penderfyniadau dros Gymru unwaith ac am byth yn sicr yn hanfodol. Fodd bynnag, pa sefydliad ydych chi'n ei weld fydd yn gyfrifol am graffu allanol ar y Bwrdd hwnnw? Rwy'n credu bod hyn yn hanfodol, oherwydd cafodd ei godi gyda mi, a gennyf fi yn ystod trafodaethau'r adolygiad seneddol. Ac, er fy mod yn sylweddoli mai'r cyfarwyddwr cyffredinol a arweiniodd y gwaith craffu ar gyfer datblygu'r cynllun hwn, mae'n rhaid, yn y dyfodol, rhoi'r dasg o sicrhau bod hynny'n digwydd iddo ef a'i dîm cenedlaethol. Fe hoffwn i wybod sut ydych chi'n mynd i sicrhau eich bod yn ei ddwyn i gyfrif i wneud yn siŵr bod hyn yn digwydd yn ddigon cyflym, fel rydych chi'n ei ddisgrifio. Bu nifer o ddogfennau polisi ac ymgeisiau i ddechrau ar y daith o drawsnewid ac integreiddio iechyd a gwasanaethau cymdeithasol. Unwaith eto, nododd yr arolwg seneddol fod Cymru yn dda iawn o ran llawer o'r polisïau, ond ddim cystal o ran cyflawni. Rwy'n dal i fethu gweld yn y weledigaeth hon ei bod yn amlwg yn nodi sut - sut ydym ni'n mynd i wneud hyn, sut ydym ni'n mynd i wneud y newid hwn. Mae llawer o fyrddau, llawer o rai lleol, rhanbarthol a chenedlaethol, ond, o ran y newid rheng flaen sydd ei angen arnom ni, sut fyddwch chi'n sicrhau nad ydym ni'n dechrau arni'n aflwyddiannus y tro hwn? Os aiff pethau o chwith, aiff pethau o chwith ar y dechrau. Felly, mae'n rhaid ichi arwain yn dda o'r dechrau ac asesu'r risgiau a'r broses yn gyson. A allwch chi ddweud wrthym ni efallai sut y gallech chi wneud hynny yn y tair blynedd cyn yr adolygiad ffurfiol? Nid yw'r weledigaeth yn sôn rhyw lawer am faterion y gweithlu: sut ydym ni'n datblygu ein gweithlu, yn ofalwyr ac yn feddygon ymgynghorol, sut ydym ni'n eu gwerthfawrogi nhw, sut ydym ni'n eu hyfforddi nhw, a sut ydym ni'n rhoi parch cydradd iddyn nhw. Mae'r weledigaeth yn sôn yn fyr am Addysg a Gwella Iechyd Cymru, ond a allwch chi roi mwy o fanylion inni, o ystyried bod staff ac ail-egnïo a pharchu staff a gwerthuso eu cyfranogiad yn rhan mor allweddol o'r adolygiad seneddol? Nid wyf yn credu y caiff hynny ei chyfleu yn dda yn y weledigaeth ar hyn o bryd ac efallai y gallwch chi ymhelaethu ychydig bach mwy ar hynny. Mae cymaint i sôn amdano, Dirprwy Lywydd, ac rwy'n siŵr fod amser yn mynd yn drech na fi, ond o gofio bod cynifer o feddygfeydd teulu a chanolfannau cymunedol wedi cau yn y gorffennol, sut ydym ni'n dechrau ar hynny? Does dim targedau nac ymrwymiadau pendant. Rwy'n credu yr hoffwn i orffen gyda dau bwynt. Un yw fy mod yn sicr ein bod yn mynd i drafod hyn ymhellach a byddwn yn gofyn a wnewch chi ymrwymo heddiw i gyflwyno dadl yn amser y Llywodraeth fel y gallwn ni gael y cyfle i ymhelaethu ar y weledigaeth hon. Ac, yn ail, a allech chi wneud sylw am y £100 miliwn ar gyfer y gronfa drawsnewid? Mae i'w groesawu'n fawr, ond mae'n cael ei ddisgrifio fel cyllid am amser cyfyngedig, mae wedi'i dargedu tuag at ddatblygiad a gweithredu cyflym - mae'n ymddangos ei fod yn adlewyrchu, i raddau, amcanion y gronfa gofal integredig. Felly, a fydd awdurdodau iechyd neu awdurdodau lleol sydd ddim yn arwain ar arloesi yn y pen draw ar eu colled ac o dan anfantais bellach, ynteu a fyddwch yn gallu defnyddio'r £100 miliwn hwnnw ar gyfer trawsnewid i sicrhau cydraddoldeb o ran cyflawni a newid gwasanaethau yn yr holl fyrddau iechyd, o'r rhai cryf i'r rhai gwan iawn? Diolch.